Distance og Involverethed
Subtitle: Et tema i eksistenstænkning og eksistensdigtning
Publisher: Aalborg University Press
Published: 2008
Place of publication: Aalborg
Number of pages: 153
Subjects: Philosophy; Phenomenology & Existentialism
Description: Philosophy;Exitentialism

ntensiteten i vort liv er knyttet til den involverethed, hvor vi er selvforglemmende optaget af tingene og de andre. Men vi har også brug for at kunne få distance til situationen for virkelig at kunne forholde os til den – i frihed og selvstændighed. Det gælder altså om at skabe en frugtbar vekselvirkning mellem disse to holdninger. Men ofte glider vi ud i en ensidig livsform, som når vi – i en form for involverethed - tager nogle værdier for givne og urokkelige, eller – i en form for distance – undlader at lade os binde af nogen om helst værdier og dermed komme til at leve i det Kundera kalder ”tilværelsens ulidelige lethed”. Dette spændingsfelt mellem distance og involverethed klarlægges i bogens første kapitel ud fra en sammentænkning af eksistensfilosofiens betoning af den distance, der er knyttet til menneskets forholden sig, og livsfilosofiens betoning af den involverethed, der er knyttet til det virkeligt levende.
Resten af bogen rummer en præsentation og diskussion af tre forfatterskaber, som i særlig grad har fokuseret på forholdet mellem distance og involverethed. De tre forfattere er den franske Albert Camus, den danske Peter Seeberg og den tjekkisk-franske Milan Kundera. Eftersom spændingen mellem distance og involverethed er grundtemaet hos disse tre, giver bogen samtidig en fyldig introduktion til og klarlægning af tematikken i disse tre forfatterskaber.
Notes: Open Access Unrestricted online access

All rights reserved

Danish